stanford-oval/wikipedia huggingface dataset:
קידוח קולה (סרט)
אמינות

עלילת הסרט מבוססת על אגדה פופולרית והיא בדיונית, ובכך מתעלמת מההיבטים הטכניים האמיתיים של הבאר העמוקה. הירידה של אדם למכרה האמיתי היא בלתי אפשרית: הרוחב הוא 92 ס"מ, בפנים עד 21.5 ס"מ.
הדמות הראשית מגויסת ל"פרויקט סודי של המודיעין הצבאי". למעשה, הבאר נקדחה על ידי משרד הגאולוגיה של ברית המועצות וארגון המחקר והייצור של חברת "נדרה", על העבודות פיקח באופן אישי שר הגאולוגיה של ברית המועצות אלכסנדר סידורנקו. הסודיות הוסרה למעשה בשנת 1984, אז נערך במוסקבה הקונגרס והתערוכה העולמית הגאולוגית, בו הוצגה הטכנולוגיה של קידוח קולה ולאחריה ביקרה בבאר משלחת גדולה של מדענים ועיתונאים. בשלב זה, הבאר כבר הייתה העמוקה ביותר בעולם ועברה את העומק של 12 אלף מטרים.
עובדות

כדי לגלם את תפקידה השחקנית הסרבית מילנה רדולוביץ' למדה רוסית.
הערות שוליים

↑  «Кольскую сверхглубокую» представят на кинофестивале в Ситжесе
1 2  "Милена Радулович, звезда «Кольской сверхглубокой»: «Зачем копировать Голливуд, если у России такая богатая культура?!» (ИНТЕРВЬЮ)". horrorzone.ru. נבדק ב-2020-10-23.
↑  "Проекты иных организаций кинематографии, утвержденные к финансированию". www.fond-kino.ru. Фонд кино. 2019-12-18. נבדק ב-2020-09-27.
↑  "Государственная поддержка: рейтинг фильмов". ekinobilet.fond-kino.ru. נבדק ב-2020-09-27.
↑  "Государственная поддержка: проекты в производстве". ekinobilet.fond-kino.ru. נבדק ב-2020-09-27.
↑  Filming & Production
↑  КОЛЬСКАЯ СВЕРХГЛУБОКАЯ, пресс-релиз
↑  Что за хоррор «Кольская сверхглубокая»?
↑  "Первый трейлер российского триллера «Кольская сверхглубокая»" (ברוסית). DTF. 2020-06-22. נבדק ב-2020-10-04.
↑  Кинокомпания ВОЛЬГА (2020-10-02). "КОЛЬСКАЯ СВЕРХГЛУБОКАЯ - Трейлер - В кино с 4 ноября". YouTube (ברוסית). Google. נבדק ב-2020-10-04.
↑  Нелипа, Светлана (2020-10-02). "Вышел трейлер российского ужастика «Кольская сверхглубокая»". Игромания. נבדק ב-2020-10-04.
↑  «Кольскую сверхглубокую» представят на кинофестивале в Ситжесе
↑  Анна Чепурнова (2020-07-10). "Милена Радулович: Иногда казалось, что мы не совсем на Земле". www.trud.ru. נבדק ב-2020-09-27.
קרטל הלחם

קרטל הלחם הוא פרשה שבמסגרתה הגישה רשות ההגבלים העסקיים כתבי אישום נגד המאפיות הגדולות בישראל ומנהליהן (19 נאשמים), באשמת יצירת הסדר כובל של חלוקת השוק ותיאום מחירים בתחום הלחם האחיד והחלות הנתונים לפיקוח מחירים. על המאפיות ומנהליהן הוטלו קנסות, ועל מרבית המנהלים הוטלו גם עונשי מאסר קלים.
הקרטל

לחם אחיד (כהה) פרוס וארוז כיכר 750 גרם וחלה או מאפה שמרים כיכר 500 גרם שלם הם מאפים שנקבע להם מחיר מרבי לפי חוק פיקוח על מחירי מצרכים ושירותים, התשנ"ו-1996, והם היוו את עיקר המכירות של מוצרי הלחם שבפיקוח לפי חוק זה.
למן המחצית הראשונה של חודש פברואר 2010 או מועד סמוך לכך, עד לסוף חודש מאי 2010, היו כלל הנאשמים צדדים להסדר לפיו המאפיות יפעלו להעלאת המחירים בהם נמכרים לצרכן לחמים מסוג לחם אחיד פרוס וחלה, במקומות בהם נמכרות לצרכן שלוש כיכרות בעשרה ש"ח או במחיר זול מזה. בהמשך לכך הגיעו המאפיות להסדר לפיו יימנעו מתחרות על אספקת מוצריהן או על הגדלת הכמות המסופקת על ידן, ללקוחות שבאותו מועד אחת המאפיות האחרות סיפקה להם מוצרים. בהתאם להסדרים אלה נמנעו המאפיות, ככלל, מתחרות על לקוחות קיימים, ופעלו להעלאת המחירים בהם נמכרים לצרכן לחמים מסוג לחם אחיד פרוס וחלה, ואף הצליחו להביא לעליית מחירים לצרכן בחלק מנקודות המכירה. לצורך גיבוש ההסדר האמור, יישומו ויישוב מחלוקות שהתעוררו אגב יישום ההסדר ברחבי הארץ, קיימו הצדדים להסדר ונציגים נוספים של המאפיות מגעים שונים, ובכלל זה שיחות טלפון ופגישות משותפות בהרכבי משתתפים שונים.
החקירה בפרשה הפכה לגלויה ב-24 במאי 2010, כאשר חוקרי רשות ההגבלים העסקיים פשטו על אתרי המאפיות החשודות.
העמדה לדין

ב-29 באוגוסט 2012 הוגש כתב אישום נגד הנאשמים בפרשה. המאפיות השותפות להסדר, מנהליהן ועובדים בכירים בהן הואשמו בעבירות לפי חוק ההגבלים העסקיים, בהיותם צד להסדר כובל בנסיבות מחמירות, נוכח חלקן ומעמדן של המאפיות בייצור מוצרי הלחם שבפיקוח בישראל; ריבוי קורבנות העבירה והנזק הפוטנציאלי כתוצאה מההסדר; חיוניותם של המוצרים נשוא ההסדר; ריבויים של הצדדים להסדר; תחכומו של ההסדר והשימוש במספר טכניקות קרטליסטיות העוברות על איסורי הליבה של חוק ההגבלים העסקיים.
יהודה שניידמן, מנכ"ל מאפיית ברמן, וישעיהו דוידוביץ', מנכ"ל מאפיית דוידוביץ', הודו בעריכת הסדר כובל, אך טענו שאין זה הסדר כובל בנסיבות מחמירות, כהגדרתו בחוק וכפי שנטען בכתב האישום. בית המשפט המחוזי בירושלים הרשיע אותם בעריכת הסדר כובל בנסיבות מחמירות, וגזר עליהם שנת מאסר בפועל, שישה חודשי מאסר על תנאי, פסילה מכהונה כדירקטור בחברות ציבוריות במשך חמש שנים, וקנסות בגובה 200 אלף ש"ח (על שניידמן) ו-300 אלף ש"ח (על דוידוביץ'). על מאפיית ברמן הוטל קנס בגובה 1.4 מיליון ש"ח; על מאפיית אנג'ל - 1.4 מיליון ש"ח; על מאפיית דוידוביץ' – 700 אלף ש"ח; על מאפיית אלומות – 400 אלף ש"ח. על מרק קינן, מנהל השיווק של מאפיית דוידוביץ', נגזרו 6 חודשי עבודות שירות וקנס בסך 100 אלף ש"ח. שניידמן ודוידוביץ' ערערו לבית המשפט העליון על הכרעת הדין וגזר הדין, והמדינה ערערה על גזר הדין. בית המשפט דחה את הערעור על הכרעת הדין ואת ערעור המדינה על גזר הדין, וקיבל את ערעורם של שניידמן ודוידוביץ' על גזר הדין, והקטין את עונש המאסר בפועל בעניינם לשישה חודשים, מתוכם שלושה חודשים לריצוי בכלא ושלושה חודשים לריצוי בעבודות שירות. שאר רכיבי העונש נותרו בעינם.
ירון אנג'ל, מנכ"ל מאפיית אנג'ל ודירקטור בה, הורשע על פי הודאתו בהסדר טיעון ונגזרו עליו חמישה חודשי מאסר בפועל, שישה חודשי מאסר על תנאי, פסילה מכהונה כדירקטור בחברה ציבורית במשך חמש שנים וקנס בסך 300 אלף ש"ח. משה מרקוביץ', מנהל המכירות של מאפיית אורנים, נדון לארבעה וחצי חודשים של עבודות שירות, קנס בסך 60,000 ש"ח ושישה חודשי מאסר על תנאי.
על מאפיית דגנית עין בר הוטל קנס של 700,000 ש"ח. על יוחנן אהרונסון, יו"ר מאפיית דגנית עין בר, נגזרו קנס בסך 500 אלף ש"ח, שישה חודשי מאסר על תנאי ופסילה מכהונה כדירקטור בחברה ציבורית במשך חמש שנים, ועל מנכ"ל המאפיה, מנחם (מנה) אוברוקביץ', נגזרוו ארבעה חודשי עבודות שירות, קנס בגובה 100 אלף ש"ח, שישה חודשי מאסר על תנאי ופסילה מכהונה כדירקטור בחברה ציבורית במשך חמש שנים.
על רחמים יצחק חיים סגן, מנהל הפצה של מאפיית ברמן, נגזרו שישה חודשי עבודות שירות, 12 חודשי מאסר על תנאי וקנס בסך 50,000 ש"ח.
הערות שוליים

↑  רונית מורגנשטרן, רשות ההגבלים חושדת: קרטל בין יצרני הלחם הגדולים, באתר nrg‏, 24 במאי 2010
↑  רשות ההגבלים העסקיים, הגישה כתב אישום כנגד מאפיות הלחם בגין קרטל, "כאן ישראל", 29 באוגוסט 2012
↑  ת"פ (י-ם) 28192-08-12 מדינת ישראל נ' ירון יוסף אנגיל ואחרים, ניתן ב-9 ביולי 2015, באתר "נבו"
↑  ת"פ (י-ם) 28192-08-12 מדינת ישראל נ' ירון יוסף אנגיל ואחרים, ניתן ב-13 בינואר 2016, באתר "נבו"
1 2 3 4  ת"פ (י-ם) 28192-08-12 מדינת ישראל נ' ירון יוסף אנגיל ואחרים, ניתן ב-25 בפברואר 2018, באתר "נבו"
↑  ע"פ 1656/16 ישעיהו דוידוביץ ואחרים נ' מדינת ישראל, ניתן ב־20 במרץ 2017;
יאיר אלטמן, הקלה בעונשם של מורשעי "קרטל הלחם", באתר ישראל היום, 20 במרץ 2017
↑  ענת יורובסקי, ‏קרטל הלחם: מנכ"ל מאפיית אנג'ל נידון ל-5 חודשי מאסר, באתר דבר העובדים בארץ ישראל, 25 בפברואר 2018
↑  ת"פ (י-ם) 28192-08-12 מדינת ישראל נ' ירון יוסף אנגיל ואחרים, ניתן ב-9 ביולי 2013, באתר "נבו"
רובין קאר

| --- | --- |
אין תמונה חופשית
 לידה:  25 ביולי 1951 (בת 73) סיינט פול, ארצות הברית 
 מדינה:  ארצות הברית 
 שפות היצירה:  אנגלית 
 סוגה:  רומן
 פרסים והוקרה:  חבר היכל התהילה של סופרי נבאדה (2019) 
 www.robyncarr.com
 
רובין קאר (באנגלית: Robyn Carr, נולדה ב-25 ביולי 1951) היא סופרת אמריקאית, הידועה בעיקר כסופרת של סדרת הספרים וירג'ין ריבר שעובדה לסדרת טלוויזיה מצליחה. בנוסף היא כתבה יותר מחמישים רומנים. הרומנים שלה נמצאים באופן קבוע ברשימת רבי המכר של הניו יורק טיימס.
ביוגרפיה

קאר למדה סיעוד בקולג'. היא התחתנה עם אהובה מהתיכון רגע לפני שהתגייס לחיל האוויר האמריקאי כטייס מסוקים במהלך מלחמת וייטנאם. קאר עברה יחד עם בעלה החדש מבסיס לבסיס, ומכיוון שהם לא נשארו בשום מקום זמן רב, היא לא הייתה מסוגלת להמשיך בקריירה כאחות. כשהריון קשה דרש ממנה שמירת הריון, קאר פנתה לקריאת רומנים רומנטיים כדי להסיח את דעתה. עד מהרה החליטה לכתוב רומנים משלה.
מאז פרסמה קאר עשרות רומנים רומנטיים היסטוריים ועכשוויים, רומני מתח, סיפורים קצרים, מאמרים, ואפילו כתבה כמה תסריטים שטרם נמכרו. קאר גם מארחת מדי חודש "Carr Chats" בספריית פסאו ורדה בהנדרסון, נבדה, שם היא מראיינת סופרים אחרים.
ב-2019 עלתה לשידור הסדרה וירג'ין ריבר, המבוססת על ספריה, בנטפליקס. קאר היא גם המפיקה בפועל של הסדרה. הסדרה בכיכובם של אלכסנדרה ברקנרידג' ומרטין הנדרסון בעלת 5 עונות וחודשה לעונה נוספת.
ב-2023 הוכרז כי גם סדרת ספריה "הלב של סאליבן" תעובד גם היא לתוכנית טלוויזיה. הסדרה, בת עשרת הפרקים, בכיכובם של מורגן קוהאן, סקוט פטרסון וצ'אד מייקל מארי עלתה לשידור במרץ 2023 וחודשה לעונה שנייה.
לקאר יש בן ובת.
ביבליוגרפיה > רומנים עצמאיים

צ'לין (1980)
Blue Falcon (1981)
Bellerose Bar (1982)
Braeswood Tapestry (1985)
הרומן של הטרובדור (1985)
בזכות הנשק (1986)
The Bellerose Bargain (1986)
הברית הנצחית (1987)
מפתה (1987)
הגברת הנוכלים (1988)
סיכון מודיע (1989)
של אישה (1990)
נשות ארמסטרונג (1990)
Mind Tryst (1992)
הבית ברחוב הזית (2000)
מסיבת החתונה (2002)
שמיים כחולים (2004)
פילגש בורחת (2005)
אף פעם לא מאוחר מדי (2006)
ארבעה חברים (2014)
Swept Away (2016) [פורסם במקור בתור 'הגברת הבורחת']
החיים שהיא רוצה (2016)
הקיץ שעשה אותנו (2017)
קיץ בסונומה (2018)
מסיבת הגן (2019)
הנוף מהאי אלאמדה (30 באפריל 2019)
רומן משפחתי (2022)
ביבליוגרפיה > גרייס ואלי

עמוק בעמק (2001)
רק מעבר להר (2002)
למטה ליד הנהר (2003)
ביבליוגרפיה > וירג'ין ריבר

וירג'ין ריבר (2007)
הר מקלט (2007)
רוק לוחש (2007)
חג המולד של וירג'ין ריבר (2008)
Pass Chance Second (2009)
רכס הפיתוי (2009)
עמק גן העדן (2009)
מתחת לעץ חג המולד (באנתולוגיה That Holiday Feeling ) (2009)
מפלים אסורים (2010)
פסגת המלאך (2010)
דרך אור ירח (2010)
לבבות מחסה (2010)
וידויים של חצות (באנתולוגיה נשיקת חצות) (2010)
קניון הבטחה (2011)
Wild Man Creek (2011)
ירח הקציר (2011)
תביא אותי הביתה לחג המולד (2011)
Hidden Summit (2012)
Redwood Bend (2012)
נקודת הזריחה (2012)
סוג חג המולד שלי (2012)
חזרה לוירג'ין ריבר (2020)
ביבליוגרפיה > נקודת רעם

הנודד (2013)
העולה החדשה (2013)
הגיבור (2013)
הסיכוי (2014)
ההבטחה (2014)
השיבה הביתה (2014)
משאלה אחת (2015)
תקווה חדשה (2015)
החלומות הכי פרועים (2015)
ביבליוגרפיה > הלב של סאליבן

מה אנחנו מוצאים (2016)
בכל יום עכשיו (2017)
ההתכנסות המשפחתית (2018)
המיטב מאיתנו (8 בינואר 2019)
בית ההארחה הקאנטרי (2020)
ביבליוגרפיה > כללי

To Mother with Love: Way Home / Backward Glance / So This Is Love (1993) (עם לינדה הווארד ושריל ריוויס )
תחושת החג ההוא: פעמוני כסף / החג המושלם / מתחת לעץ חג המולד (2009) (עם דבי מקומבר ושריל וודס )
נשיקת חצות: וידויים בחצות / כניעת חצות / משימת חצות (2010) (עם ז'אן בראשיר וויקטוריה דאל)
זה העונה: מתחת לעץ חג המולד / וידויים בחצות (2014)
בית אליך: נהר הבתולה / When Lightning Strikes (2017) (עם ברנדה נובאק )
All I Want for Christmas: A Virgin River Christmas / Under the Christmas Tree (2018)
ביבליוגרפיה > ספר עיון

טיפים מעשיים לכתיבת ספרות פופולרית (1993)
ביבליוגרפיה > אנתולוגיות המכילות סיפורים מאת רובין קאר

Beyond Imagination של דייוויד קופרפילד (1996)
ביבליוגרפיה > סיפורים קצרים

"חדר השינה של נטשה" (1996)
הערות שוליים

↑  Carr, Robyn. "Amazon Author Page". נבדק ב-28 בפברואר 2013. {{cite web}}:  (עזרה)
↑   שירלי גל, רובין קאר: "לפני כל ספר אני אומרת 'די, זה קשה מדי, אני לא יכולה לעשות את זה'", באתר הארץ, 5 באוקטובר 2021
↑  New CTV Original Drama SULLIVAN’S CROSSING Premieres March 19 - Bell Media, New CTV Original Drama SULLIVAN’S CROSSING Premieres March 19 - Bell Media (באנגלית)
| --- | --- |
בקרת זהויות :  NLI: 987007416706705171  PLWABN: 9810542451605606  GND: 102474079X  NKC: xx0160769  SUDOC: 183380207  VIAF: 79346256   WorldCat (עם VIAF): 79346256
רודני וייט

ערך זה עוסק בכדורסלן אמריקאי יליד 1980. אם התכוונתם לכדורסלן אמריקאי יליד 1967, ראו .
| --- | --- |
 לידה:  28 ביוני 1980 (בן 44) פילדלפיה שבפנסילבניה
 עמדה:  פאוור פורוורד
 גובה:  2.06 מטרים
 מכללה:  אוניברסיטת קרוליינה הצפונית בשארלוט
 דראפט:  בחירה מס' 9, סיבוב ראשון, 2001 דטרויט פיסטונס
 קבוצות כשחקן
 2001-2002   2002-2005   2005   2005-2006   2006   2006-2007   2007-2008   2008   2008   2009 - 2010   2011   2012   2012:  דטרויט פיסטונס   דנוור נאגטס   גולדן סטייט ווריורס   באסקט מנרסה   בילבאו   סקאבוליני פזארו   ז'יאנג גוואנגסה   קפיטאנס דה ארסיבו   מכבי תל אביב   שאנדונג ליונס   אניאנג  שאנדונג ליונס   בקארו אנרג'י
רודני צ'ארלס וייט (באנגלית: Rodney White; נולד ב-28 ביוני 1980) הוא כדורסלן אמריקאי המשחק בעמדת הפאוור פורוורד.
קריירה

וייט נולד בפילדלפיה שבפנסילבניה. למד ושיחק בתיכון בדנוור שבקולורדו. בשנת 1999 נרשם לאוניברסיטת קרוליינה הצפונית בצ'אפל היל אך לא התקבל והחל לשחק במכינה האקדמית במרילנד בה זכה לביקורות טובות. שנה לאחר מכן לא שיחק וייט כלל בגלל אי כשירות אקדמית אך בשנת 2000 התקבל לאוניברסיטת קרוליינה הצפונית בשארלוט, עימה שיחק בליגת המכללות, ה-NCAA. בשנתו הראשונה הוא נבחר על ידי ESPN לשחקן השנה הראשונה המצטיין של ליגת המכללות. בדראפט של שנת 2001 נבחר וייט על ידי הדטרויט פיסטונס ושיחק בליגת ה-NBA במשך ארבע עונות עבור שלוש קבוצות שונות (דטרויט פיסטונס- עונת 2001/02, דנוור נאגטס- 2002-05 וגולדן סטייט ווריורס- 2005). סך הכל שיחק 218 משחקים בהם קלע בממוצע 7.1 נקודות למשחק. ב-2005 עבר לשחק במנרסה מליגת העל הספרדית בכדורסל. לאחר מכן עבר לשחק בבילבאו באסקט בה שיחק חודש בלבד. בעונת 2006/7 עבר לשחק בסקבוליני פזארו מהליגה האיטלקית השנייה. 
באוקטובר 2007 חתם בז'יאנג גוואנגסה בסין בה הצטיין, עם סיום הליגה הסינית עבר לשחק בליגת הקיץ בקפיטאנס דה ארסיבו הפורטו ריקנית.
ב-13 ביולי 2008 הודיעה קבוצת מכבי תל אביב כי צירפה את וייט לשורותיה לאחר שחתם על חוזה למשך שנתיים. במכבי תל אביב מיעט וייט לשחק כאשר במרבית המשחקים כלל לא נכלל בסגל הקבוצה. ב-2 בדצמבר 2008 הודיעה הקבוצה על שחרורו.
ב-27 ביולי 2011 פורסם כי וייט נעצר לאחר שבביתו בארצות הברית נמצאו שתילי מריחואנה וכלי נשק.
הערות שוליים

↑  אייל גרוסברד, ‏רודני ווייט סוחר? נתפס עם 2 ק"ג מריחואנה, באתר ערוץ הספורט, 27 ביולי 2011
ריקי רט

| --- | --- |
אין תמונה חופשית
 לידה:  1981 (בת 43 בערך) נְתַנְיָה, ישראל 
 מדינה:  ישראל ישראל
 מעסיק:  מקור ראשון, ערוץ עשר 
 מספר צאצאים:  5 
 קישורים חיצוניים
 פייסבוק:  riki.rath.7
 טוויטר:  rath_riki
 
רבקה (ריקי) רט (נולדה ב-4 במרץ 1981) היא אשת תקשורת ועיתונאית ישראלית, כתבת מגזין בעיתון מקור ראשון, מפרשנת בערוץ 10 בענייני המגזר הדתי. פעילה חברתית למען נשים דתיות וחרדיות ונפגעות אלימות.
ביוגרפיה

ריקי (רבקה) רט נולדה בנתניה, בתו של איש החינוך, הרב ישראל פרידמן, רב קהילת 'ישראל הצעיר' בנתניה.
בשנת 2000, החלה לימודי מדעי המחשב, וסיימה את לימודיה בהצלחה. בשנת 2003 החליטה לפנות לעולם התקשורת. עובדת כעיתונאית במקור ראשון, מפרשנת בערוץ 10 בענייני המגזר הדתי, מנחת אירועים וכותבת טורים בבמות שונות. 
פעילה בעמותת בת מלך, המסייעת לנשים מוכות מהמגזר הדתי והחרדי, כבר כעשר שנים.
ריקי נשואה ליאיר רט, מנהל המרחב של לאומית שירותי בריאות. מתגוררת עם בעלה וחמשת ילדיה בפתח תקווה.
רודני מור

| --- | --- |

 לידה:  9 ביוני 1905 בנברי, אוסטרליה 
 פטירה:  19 במאי 1985 (בגיל 79) ריצ'מונד שעל התמזה, הממלכה המאוחדת 
 מדינה:  הממלכה המאוחדת, הממלכה המאוחדת של בריטניה הגדולה ואירלנד 
 השכלה:  בית הספר הארו  המכללה הצבאית המלכותית בסנדהרסט 
 בן או בת זוג:  Olive Marion Bilbe-Robinson (1927–?) Patricia M. L. Catty (1947–?) 
 השתייכות:  הצבא הבריטי 
 תקופת הפעילות:  מ-1966 
 דרגה:  גנרל 
 פעולות ומבצעים
 מצב החירום המלאי  מלחמת העולם השנייה 
 עיטורים
 מפקד במסדר האימפריה הבריטית  אות השירות המצוין  אביר מפקד במסדר האמבט  אביר הצלב הגדול במסדר מיכאל הקדוש וג'ורג' הקדוש 
 
גנרל סר ג'יימס ניוטון רודני מור (באנגלית: General Sir James Newton Rodney Moore; ‏9 ביוני 1905–19 במאי 1985), היה קצין בריטי (בעל התארים GCVO, KCB, CBE, DSO), שמילא תפקיד חשוב בדרגת בריגדיר בפיקוד הבריטי בארץ ישראל בשנים 1946–1948. במסגרת סמכויותיו פעל רבות לסייע ליישוב העברי בארץ ובעקיפין גם לפעולות ארגון ההגנה.
ביוגרפיה

מור נולד ב-9 ביוני 1905 בבנברי, אוסטרליה והתחנך בבית הספר היוקרתי הארו ובקולג' הצבאי המלכותי בסנדהרסט (אנ'), התמנה למפקד משמר הגרנדירים של הצבא הבריטי בשנת 1925. בשנת 1945 זכה לקידום לדרגת בריגדיר והתמנה למפקד חטיבת השריון ה-8 (8th. Armoured Brigade) בגרמניה ובארץ ישראל. בשנים 1946–1948 שימש כמפקד החטיבה הממוכנת ה-1 (1st. Armoured Infantry Brigade) בארץ ישראל.
שמחה אבן-זהר, מי שהקים את רשת הקשר של הסוכנות היהודית וההגנה, ועמד בראש אגודת "לאסירינו", כתב לראש הממשלה גולדה מאיר ב-30 בדצמבר 1971 מכתב בעניינו של מור, ובו כתב בין השאר: "כאשר תל אביב הייתה במצור, הוא עשה הכל כדי שנוכל לספק אוכל לתושבי העיר וגם אפשר לי להבטיח שהתחבורה מחוץ לגבולות תל אביב לא תיפגע. בכל עניין ועניין שפניתי אליו נעניתי בחיוב וגם בימים האחרונים, כאשר הצבא הבריטי עמד לעזוב את הארץ והתרכז ברובו בחיפה, הוא עזר לי לקשור הקשר המתאים עם השלטון הבריטי בחיפה ולהבטיח כי 15 העצורים האחרונים מטעם אצ"ל שנלקחו למחנה מיוחד בבת-גלים בחיפה והכוונה הייתה לחסלם (באשר אחדים מהם נחשדו כי היו קשורים בתליית שני הסרג'נטים בנתניה) ישוחררו לפי הנחיות שלי – ואכן הם שוחררו."
לאחר תום המנדט בארץ ישראל, שב בריגדיר מור לבריטניה ומילא בה שורה של תפקידים בכירים במערכת הביטחון, שהאחרונים שבהם היו שליש אישי למלכה אליזבת והממונה על ארמון המפטון קורט.
לאחר שובו לאנגליה נהג אבן-זהר לשלוח לו מדי שנה בחג המולד, תיבת פרי הארץ לכבוד החג.
סיר רודני מור נפטר בשנת 1985 ונטמן בבית העלמין בוורנהאם (Warnham) שבמערב סאסקס.
ריינג' רובר ולאר

| --- | --- |

 מאפיינים כלליים
 יצרן:  לנד רובר
 שנות ייצור:  2017-הווה
 הרכבה:  בריטניה בריטניה
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  יגואר-לנד רובר IQ
 אורך:  4,803 מ"מ
 רוחב:  2,032 מ"מ
 גובה:  1,665 מ"מ
 משקל:  1,804-1,959 ק"ג
 בסיס גלגלים:  2,874 מ"מ
 מפרט טכני
 מנוע:  מנוע בנזין 
 קשר:  יגואר XE, יגואר (X260) XF, יגואר F-פייס
 מעצב:  ג'רי מק'גוברן
 
לנד רובר ריינג' רובר ולאר (באנגלית: Range Rover Velar) היא מכונית במרכב קרוסאובר בעלת חמישה מקומות, שמיוצרת על ידי לנד רובר משנת 2017. היא הוצגה בתערוכת הרכב בלונדון ובתערוכת הרכב הבינלאומית של ז'נבה במרץ 2017, והגיעה לישראל בספטמבר 2017.
במבחן הריסוק (הבטיחות) קיבל הולאר חמישה כוכבים.
עיצוב

הולאר כוללת עיצוב המיועד על פי לנר רובר "לגניבת" לקוחות ממרצדס-בנץ ופורשה. הולאר כוללת שלושה מסכי מגע, לוח מחוונים דיגיטלי בקוטר 12.3 אינץ' ושני מסכי מגע בקוטר 10 אינץ'. ישנה חבילת עיצוב הנקראת R DYNAMIC המעניקה למכונית מראה ספורטיבי.
מפרט טכני

הולאר כוללת ארבעה מנועים (2 בנזין, 2 דיזל). היצע מנועי הבנזין כולל מנוע בנזין בנפחי 2.0 ליטר (I4 צילנדרים) ו-3.0 ליטר (V6 צילנדרים) עם מגדש טורבו המספקים 250 כוחות סוס (מנוע 2.0 ליטר) ו-380 כוחות סוס (מנוע 3.0 ליטר). היצע מנועי הדיזל כולל מנוע דיזל בנפחי 2.0 ו-3.0 ליטרים המספקים כ-180 כוחות סוס (מנוע 2.0 ליטר), 240 כוחות סוס (מנוע 2.0 ליטר) ו-300 כוחות סוס (מנוע 3.0 ליטר). לכל המנועים תיבת הילוכים אוטומטית בעלת שמונה הילוכים.
ריינג' רובר ולאר SV אוטוביוגרפי דינמיק אדישן

הולאר SV אוטוביוגרפי דינמיק אדישן, היא גרסת "הביצועים הגבוהים" לגרסה הבסיסית הכוללת מנוע בנזין V8 צילינדרים בנפח 5.0 ליטרים עם מגדש על המספק כ-550 כוחות סוס ב-6,000 סיבובים לדקה ומומנט מרבי של 69.3 קילוגרמים בין 2,500 ל-5,500 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 4.5 שניות ומגיעה למהירות מרבית של 274 קילומטרים לשעה. בנוסף למנוע שיפרה לנד רובר את מתלי הרכב. גרסה זו הוצגה בפברואר 2019.
מתיחת פנים שנת 2020

בספטמבר 2020 הציגה לנד רובר מתיחת פנים לולאר. מתיחת הפנים כללה שדרוג פנים המכונית, בעיקר במערכות המולטימדיה ובקונסוליה המרכזית. בתחום ההנעה החליפה לנד רובר את מנוע ה-3.0 ליטר במנועי הבנזין והדיזל למנוע בנזין/דיזל I6 צילנדרים בנפח 3.0 ליטרים עם מגדש על חשמלי ומערכת מיקרו-היברידית המסייעת בתאוצה ומפעילה את מגדש העל, המנועים מספקים בין 360 ל-400 במנעו הבנזין ו-300 כוחות סוס במנוע הדיזל, שאר המנועים לא שונו.
יחד עם מתיחת הפנים הציגה לנד רובר את הדגם היברידי פלאג-אין, הנקרא ריינג' רובר ולאר P400e, הכולל מערכת הנעה היברידית המשלבת בין מנוע בנזין בנפח 2.0 ליטר המספק כ-300 כוחות סוס למנוע חשמלי המספק כ-141 כוחות סוס, שניהם מספקים יחד 404 כוחות סוס ב-5500 סיבובים לדקה עם סוללת ליתיום-יון בקיבולת 17.1 קילוואט שעה המספקת טווח נסיעה חשמלי של 53 קילומטרים. את הסוללה ניתן לטעון במטען מהיר בקיבולת 32 קילוואט המטעין את הסוללה מ-0 ל-80 בתוך חצי שעה, או במטען ביתי בקיבולת 7 קילוואט המטעין את הסוללה מ-0 ל-8 בתוך שעה ו-40 דקות. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 5.0 שניות ומגיעה למהירות מרבית של 240 קילומטרים לשעה.
גלריה

מבט לפגוש הקדמי
מבט אחורי
מבט לצד
מבט לפנים המכונית
גרסת ה-SV אוטוביוגרפי דינמיק אדישן
מתיחת פנים 2020
הערות שוליים

↑  ריינג' רובר וואלר – רכב הפנאי החדש של לנד רובר, באתר קארטיוב, ‏02 במרץ 2017
↑  ג'ון מקלרוי, New Range Rover Velar SUV revealed: Geneva debut, specs, prices, pictures and video, באתר אוטו אקספרס, ‏7 במרץ 2017
↑  ריינג רובר ולאר נחת בישראל – מחיר החל מ-535 אלף שקל, באתר קארטיוב, ‏15 בספטמבר 2017
↑  מבחן ריסוק NCAP: חמישה כוכבים לולאר, באתר קארטיוב, ‏06 באוקטובר 2017
↑  ג'יימס ברודי, Range Rover Velar interior design: inside story on the car that cares for cows, באתר אוטו אקספרס, ‏3 במרץ 2018
↑  רועי צוקרמן, ריינג' רובר ולאר ספורטיבי: 550 כ"ס, באתר אוטו, ‏06 בפברואר 2019
↑  ריינג׳ רובר ולאר SVA utobiography - גרסת קצה עם 550 כ״ס, באתר קארטיוב, ‏05 בפברואר 2019
↑  חזי גורן, נחשף ריינג' רובר ולאר החדש 2021, באתר פורטל הרכב גיר, ‏23 בספטמבר 2020
↑  לוק וילקינסון, New Range Rover Velar PHEV launched with 33-mile electric range, באתר אוטו אקספרס, ‏23 בספטמבר 2020
ריקי שרובר מרקוזה

| --- | --- |

 לידה:  1938
 פטירה:  1988 (בגיל 50 בערך)
 ענף מדעי:  בלשנות
 מקום מגורים:  ארצות הברית
 בן או בת זוג:  הרברט מרקוזה 
 
ריקי (אריקה) שֶׁרוֹבֶר מַרְקוּזֶה (אנגלית: Ricky Sherover-Marcuse; ‏ 1938–1988) הייתה בלשנית יהודיה אמריקאית, פעילה למען זכויות האדם ונגד הגזענות בדרום קליפורניה, ארצות הברית.
חייה

נולדה בניו יורק למיליונר ואיל הנפט היהודי מיילס שרובר ולאשתו הראשונה.
שרובר נולדה בניו יורק, ועברה עם אמה ואחותה למקסיקו סיטי. בשנת 1947 שבה עם משפחתה לניו יורק, שם השלימה את לימודיה. מגיל צעיר גילתה עניין וערנות בלתי מצויים בנושאי השוויון, זכויות האדם והמלחמה נגד הגזענות. המשיכה את לימודיה בריוורדייל ואת לימודי הקולג' שלה עשתה באוברלין קולג', אוהיו.
בראשית שנות השישים שהתה בישראל, כמתנדבת בקיבוץ עין החורש. היא עבדה בענפי המשק השונים והתמסרה במיוחד לעבודה בפרדס ובכרם. מיילס שרובר העביר אז את ביתו לירושלים יחד עם אשתו השנייה, הנדבנית הידועה גיטה שרובר, שלימים הייתה בין התורמים והבונים הגדולים של ירושלים.
את לימודי הבלשנות והפילוסופיה החלה ריקי שרובר באוניברסיטת ברנדייס. שם גם פגשה לראשונה את הפילוסוף היהודי גרמני המפורסם הרברט מרקוזה, מדמויות המפתח באסכולת פרנקפורט. ואחר כך למדה אצלו בסן דייגו בשנות השבעים. ההיכרות הקרובה ביניהם, חרף הפרש השנים הרב, כארבעים שנה, נמשכה ואף הפכה לנישואים. לאחר שהתאלמן מרקוזה מאשתו השנייה, נישאו בשנת 1976. הרברט מרקוזה נפטר זמן קצר לאחר נישואיהם, בשנת 1979.
ריקי שרובר מרקוזה שלטה היטב בכמה לשונות, ובהן ספרדית, צרפתית, גרמנית ועברית. הייתה גם זמרת חובבת, נגנית גיטרה וסטנדאפיסטית. ספרה הגדול בפילוסופיה עוסק במשנתו של מרקס הצעיר. מפעל חייה היה הקמת מרכז להבנה ולהכרה הדדית, בין אמריקאים והיספנים, שהוקם בדרום קליפורניה. נפטרה ממחלת הסרטן בשנת 1988. לאחר פטירתה בדמי ימיה, נקרא המוסד על שמה, ואחותה ממשיכה לנהל את המרכז.
רודניה

| --- | --- |
סמל רודניהסמל רודניה
אנדרטה מלחמתית בעיירה
אנדרטה מלחמתית בעיירה
 מדינה:  רוסיה רוסיה
 אובלסט:  מחוז סמולנסק סמולנסק
 שטח:  17 קמ"ר
 גובה:  190 מטרים
 אוכלוסייה:  ‏
  ‑ בעיר:  8,490 (2024)
 קואורדינטות:  54°57′N 31°6′E﻿ / ﻿54.950°N 31.100°E﻿ / 54.950; 31.100
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונירודניה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונירודניה(למפת מחוז סמולנסק רגילה) סמולנסק ויאזמה רוסלאבל יארצבו ספונובו גגארין דסנוגורסק טבר מ. קלוגה בריאנסק בלארוס פסקוברודניה(למפת מחוז סמולנסק מוגדלת) סמולנסק ויאזמה רוסלאבל יארצבו ספונובו גגארין דסנוגורסק טבר מ. קלוגה בריאנסק בלארוס פסקוברודניה  he tabBackground:;tabBorder:#aaa;defaultTab:0;
רוּדְנְיָה (ברוסית: Ру́дня; בפולנית: Rudnia) היא עיר מחוז במחוז סמולנסק שבמערב רוסיה, בסמוך לגבול בלארוס, בה התקיימה עד השואה קהילה יהודית גדולה.
תולדות היישוב

העיירה, השוכנת על גדות נהר מלאיה ברזינה (Malaya Berezina), כ-68 ק"מ צפונית מערבית לסמולנסק, נזכרת לראשונה בשנת 1363. בחלוקת פולין הראשונה בשנת 1772 נכלל היישוב בתחום האימפריה הרוסית, ובשנת 1926, תחת השלטון הסובייטי, הוענקו לרודניה זכויות עיר.
יהודי רודניה

בין מלחמות העולם נמנו בעיירה 2,235 יהודים, שיעור גבוה באוכלוסייתה. בתקופה הסובייטית פעלו בעיירה מספר קולחוזים יהודיים.
ב-14 ביולי 1941, במהלך מבצע ברברוסה, נכבשה העיירה בידי הגרמנים, ותוך כחודש רוכזו כ-1,200 היהודים שנותרו בעיירה בגטו מוקף גדר תיל שהוקם בה, בו סבלו מצפיפות ומרעב, והועסקו בעבודות כפייה. עד ספטמבר 1941 רצחו הגרמנים כ-120 מיהודי הגטו.
ב-21 באוקטובר 1941 נמסר ליהודי הגטו שבעיירה כי הם עתידים להיות מועברים לסמולנסק. כאשר התרכזו, ערכו בהם הגרמנים סלקציה, ולמעט כ-300 בעלי מלאכה, רצחו מחוץ לעיירה את כל היהודים. בד בבד נרצחו יהודים שהסתתרו בבתיהם בגטו.
בפברואר 1942 רצחו הגרמנים את אחרוני היהודים שנותרו בעיירה, ביחד עם כ-300 יהודים נוספים ממיקולינו.